Odense Adresse-Contoirs Efterretninger, 1847-10-22
Den 5 Februar. Paa Foranledning af et Forslag fra Kjøbmand Voigt og Udvælgelsen af en Viceformand for den Tid Proponenten interimistisk fungerer i Egenskab af Formand, vedtoges af Repr. Midte at udvælge en Protokolfører. Til at beklæde denne Post valgtes ved fleste Stemmer Kjøbmand W. Petersen. - Fra et Medlem gjortes Forslag til, at Reprs. satte sig i Underhandling med Commissionen for Fattigvæsenet, om at det ved Salget af den gamle Fattiggaard blev en Conditionspost at Facaden til Overgade indrykkes i en, efter Kæmnerkasserer Haugsteds Gaard paa Nedergade, afsættende Linie. Til at tage dette Forslag under Overveielse, og i et nærmere Møde at forelægge Betænkning, nedsattes en Committee af 3 Medlemmer hvortil blev valgt Capit. Hansen, Brygger Hansen og Kjøbmand W. Petersen, Sidste efter Lodtrækning med Kjøbmand H. C. Nielsen, der begge havde et lige Antal Stemmer. - Ved Magist. Skr. af 13 f. M. var Repræsentationen, communiseret det Kgl. Rentek. Skr. angaaende Jndbetalingen af Communens Andeel af Bekostningerne ved Frederiksbroens Ombygning og det i Forbindelse dermed udførte Brolægnings arbeide i Aarene 1843 og 44, til Beløb 4533 Rbd. J dette Anliggende ansaae Reprs. det for rigtigst, i Overeensstemmelse med Forhandlingerne i Fælledsmødet med Magistraten den 6 Octbr. 1843, gjennem det Kongl. danske Cancl. at ansøge om en Delation med Betalingen af dette Byens Bidrag til de omhandlede Arbeider og at andrage paa at forundes en successivAfbetaling i et Tidsrum af 50 Aar. - En Ansøgning fra en af Byens Borgere om et Laan af 8000 Rbd. til Anlæggelsen. af en Vandeuur=Anstalt og et orthopædisk Jnstitut, meddeelte Reprs. en Anbefaling i den Formening at Nytten af et sligt Establissement, efter den paa andre Steder vundne Erfaring ikke kunne bestrides og desuden vilde medføre anden Fordeel for Byen, forudsat at Foretagendet kan rendere sig og bestaae. Derimod fandt det ingen Anledning til at understøtte en indkommen Ansøgning fra en anden Borger, om at anlægge et Kalkbrænderi i en Have her i Byen, paa Grund af den Gene og den skadelige Jndflydelse Kalkdampen vilde have paa Sundheden ikke alene for de nærmest men og for de i fjernere Afstand Boende. (12 Medlemmer mødte Den 19 Februar. Efter at et fra Capitain Hansen Reprs. forelagt Forslag, betræffende Byens Sprøiters Assistence ved opkommende Jldebrand paa Landet, var discuteret, vedtoges i dette Anliggende at tilskrive Magistraten saaledes: "Ved at fremsende vedlagte Forslag fra Capitain Chr. Hansen om en saadan Jndretning i Taarnet ved St. Knuds Kirke, at den der stationerede Brandvagt vilde blive i Stand til, derved at jugere hvorvidt Jldebrand paa Landet var udbrudt enten indenfor eller udenfor den Circumference i hvilken Byen efter Lovgivningen er forpligtet at udsende Sluknings-Apparater, og til hvilket Jugement et hensigtsmæssigt Middel er antydet paa det medfølgende Rids, skulde Reprs. tilføie: at den for sit Vedkommende billiger Forslaget, deels fordi Jndretningen, naar den hensigtmæssig udføres, vil forebygge en ufornøden BrandKlemtning, naar Jldsvaaden er saa fjern, at Signal er unyttig, deels og fordi Communen derved vil undgaae unyttige Bekostninger ved Befordring af Sprøiter og Mandskab til Steder, som ordentligviis ikkun ville naaes, naar Branden er tilEnde og deels endelig fordi Bekostningen af det fornødne Vizir vil blive ubetydelig. Forsaavidt som Forslaget exempelviis omtaler 1/2 eller en heel Miil som Grændsen for Afsendelsen af Sprøiter, er Repræsentationens Formening, at den i Canc. Skr. af 17 Decbr. 1822 antydede Grændse af 2 Miil er hin dende for Communen, med den Udvidelse for enkelte Tilfælde som Brandchefen for betydelige Jldsvaader kan bestemme, og hvis den ærede Magistrat tiltræder Forslaget, saaledes som det hvad Circumferencen angaaer, er vedtaget, da er Repræs, villig at realisere Jndretningen. Under Behandlingen af denne Sag er det bragt i Forslag, at Brand=Klemtning fra Taarnet, skulde for Landdistricternes Vedkommende fremdeles skee med den samme Klokke som hidtil; men at derimod Signalet for selve Odense By burde skee med den største eller den saakaldte Stormklokke. Da denne Foranstaltning er anerkjendt som hensigtsmæssig, saa agter Repræs., hvis den ærede Magistrat deri er enig, at see den gjort til Regel i Fremtiden og hvorom man tillige imødeseer Magistratens Formening." - Paa given Anledning og da Repræs. ved mangen Leilighed har været hæmmet i sin Virken ved Savnet af et saadant endeligt Regulativ som Anordn. om Kjøbstædernes oeconomiske Bestyrelse af 24 Octbr. 1837 henviser til og paa hvert Sted gjør til en Betingelse for den communelle Administration, besluttede Forsamlingen i dette Anliggende at tilskrive Magistraten saaledes: Ligesom Anordningen af 24 Octbr. 1837 i forskjellige af sine Bestemmelser fordrer og forudsætter et Regulativs Forfattelse angaaende den indre Orden og Bestyrelse af de communale Forretninger, saaledes er det derhos den ærede Magistrat bekjendt, at en Committee forlængst er udnævnt til Udarbeidelsen af Regulativet og hvilken er sammensat af Medlemmer deels af Magistraten og deels af Borger=Repræsentationen. Jmidlertid og endskjøndt nu flere Aar ere forløbne siden Udnævnelsen, har man dog ikke erfaret at Arbeidet er paabegyndt og da Repræs jævnlig føler Savnet af dette lovbefalede Regulatir og derved generes i sin Forretningsfærd og Virksomhed, saa tillader Repræs, sig at bede Magistraten, hvis Medlem er Committeens Formand, at foranledige det Committeen overdragne Hverv fuldført det snareste mueligt. - Fra Balcommitteen fremlagtes Regnskab for Jndtægt og Udgivt ved det den 31 f. M. givne Maskebal til Bedste for Trængende. Overskuddet 262 Rbd. 4 Mk. 3 s. blev ved Committeens Formand tilstillet Committeen for Brøduddeelingen heri Staden. Flere Ansøgninger og Adgang til Næringsbrug forsynedes med Erklæringer og nogle Regninger bleve gjennemgaaede og billigede af Repræs. (11 Medlemmer vare tilstede). Den 23 Februar. (Fælledsmøde med Magistraten). Fra Kammerraad Hillerup fremlagtes en Skrivelse til Communalbestyrelsen, hvori anmodes om, af dens Midte at udnævne en Committee for at underhandle med ham om Alt hvad der angaaer den nye Gades Retning m.v. Ligeledes fremlagtes Stiftamtets Communication af den Kongl. Resolution af 30 f. M., hvorved tilstaaes Skattefrihed i 10 Aar for de Bygninger som opføres i den anlæggende nye Gade. Communalbestyrelsen besluttede at udbede sig remitteret de med dens Skrivelse af 23 August f. A. gjennem Amtet til det Kongl. Rentekammer indsendte Bilage, da disses Tilstedeværelse var nødvendig ved Affattelsen af Jndstillingen angaaende Optagelsen af et Laan til Bestridelsen af Communens, med Hensyn til dette nye Gadeanlæg, paa hvilende Udgivter: hvorhos vedtoges, efter Kammerraad Hillerups Ønske, at udnævne en Committee bestaaende af 2 Medlemmer af Magistraten og 3de af Borgerrepræst til med ham at forhandle det Fornødne om den omhandlede Gade og dens Retning. - J Anledning en fremlagt Communication af det Kongl. d. Canc. Skr. af 24 Debr. f. A. betræffende militaire Fængslers Jndretning, besluttede Communalbestyrelsen at erklære: At man ikke kunde indlade sig paa det gjorte Forslag, saasom man ikke kunde erkjende Communens Forpligtelse til at præstere Arrester til de Militaire.